b'\n_START_ARTICLE_\n3. gorska divizija (Wehrmacht)\n_START_SECTION_\nZgodovina\n_START_PARAGRAPH_\nDivizija je bila ustanovljena 1. aprila 1938 v Gradcu z reorganizacijo 5. in 7. divizije biv\xc5\xa1ega Bundesheera._NEWLINE_Sodelovala je v poljski kampanji leta 1939 kot del armadne skupine Jug, toda \xc5\xa1e pred koncem kampanje je bila preme\xc5\xa1\xc4\x8dena na Siegfriedovo linijo._NEWLINE_Nato je sodelovala v operaciji Weser\xc3\xbcbung in se borila na severu Norve\xc5\xa1ke, kjer se je njen 139. gorski polk boril in kon\xc4\x8dno tudi zavzel Narvik. Britanske enote so nato uspele ponovno zavzeti mesto in za\xc4\x8dele oblegati polk. Popolno uni\xc4\x8denje polka je prepre\xc4\x8dila vdaja norve\xc5\xa1ke vlade._NEWLINE_Naslednja kampanja je bila operacija Barbarossa, ko je napredovala na arkti\xc4\x8dnem podro\xc4\x8dju Murmanska, a je bila zaustavljena zaradi sovjetskih protinapadov. Pozneje je bila preme\xc5\xa1\xc4\x8dena na ju\xc5\xbeni sektor vzhodne fronte, kjer je sodelovala v neuspe\xc5\xa1nem poskusu preboja sovjetskega obro\xc4\x8da okoli Stalingrada. Nato se je umikala \xc4\x8dez Mad\xc5\xbearsko in Slova\xc5\xa1ko, nakar se je vdala Rde\xc4\x8di armadi pri Olomoucu.'